เรื่องร้องเรียน (ความปลอดภัย) วันที่ 2022-08-06 07:08:57 — แขวงบางหว้า เขตภาษีเจริญ กรุงเทพมหานคร
สวัสดีครับ

- ขอแจ้งเรื่องร้องทุกข์ เกี่ยวกับรถจักรยานยนต์ย้อนศรบริเวณหน้าคอนโดโครงการ The Key MRT เพชรเกษม 48 ทุกช่วงเวลากลางวันและกลางคืนครับ

- เมื่อขณะขับรถออกจากคอนโดหรือเดินเท้าออกจากคอนโด ได้พบกับรถจักรยานยนต์ย้อนศรหลายครั้ง ซึ่งเกือบเกิดเป็นอุบัติเหตุเฉี่ยวชนหลายครั้ง ซึ่งเป็นความเสี่ยงที่อันตรายต่อชีวิตและทรัพย์สินเป็นอย่างมากครับ

- และได้เคยเห็นรถจักรยานยนต์ที่ออกจากคอนโดโดนรถจักรยานยนต์ย้อนศรมาชน 1 ครั้ง ด้วยครับ

- ก่อนหน้านี้ได้เคยแจ้งเรื่องร้องทุกข์ไปยังศูนย์ร้องทุกข์กรุงเทพมหานครแล้ว และได้พบเห็นเจ้าหน้าที่เทศกิจมาตรวจตราบ้าง แต่ก็ไม่ใช่เป็นการแก้ไขปัญหาที่ถาวร เนื่องจากเมื่อรถจักรยานยนต์พบเห็นเจ้าหน้าที่ก็หลบเลี่ยงไม่ย้อนศรในเวลานั้น แต่เมื่อเจ้าหน้าที่ผ่านพ้นไปก็ขับขี่ย้อนศรเหมือนเดิมทุกวันครับ

- ซึ่งในมุมมองตามความคิดของผมแนวทางการแก้ไขปัญหาได้อย่างจริงจังก็คือเสาติดตั้งกั้นรถครับ

- จึงอยากขอความกรุณาขอความช่วยเหลือจากผู้เกี่ยวข้องในการแก้ไขปัญหานี้อย่างจริงจัง เพื่อประโยชน์ของผู้คนได้ใช้ชีวิตตามปกติในพื้นที่นี้ด้วยครับ

ขอบคุณมากๆครับ และหวังเป็นอย่างยิ่งว่าจะมีหน่วยงานใดยื่นมือมาช่วยเหลือเรื่องนี้ด้วยครับ